Ontbeende skaapnek met knoffel en kruie | Food24
Ontbeende skaapnek met knoffel en kruie Recipe from:
8 eetlepels (½ koppie) gekapte pietersielie
’n teelepel (5 ml) gekapte vars tiemie of roosmaryn
2 eetlepels (30 ml) gekapte sprietui
¼ teelepel (1 ml) fyn gemmer en sout en peper na smaak
Dis nou vir jou ’n spesiale gereg – ’n heel skaapnek wat jy ontbeen, vul met ’n lekker vulsel, toerol en potbraai. Nek is baie geurig en van die goedkoper snitte omdat dit ’n hoë persentasie vet en sening bevat. Dis ’n snit wat uitstekend is vir ’n lang, stadige gaarmaak – goed vir jou hooikis. Die gaarmaak is meer moeite as gewoonlik, maar jou moeite word dubbel en dwars beloon. Neem ’n hele skaapnek en ontbeen dit. Hiervoor gebruik jy ’n lekker skerp messie en maak ’n snit al met die nekwerwels langs aan die kant waar die benige punte uitsteek – die rugkant van die skaap. Sny nou versigtig al die vleis rondom die nekwerwels los, sodat jy ’n plat, min of meer reghoekige stuk vleis het. (Hou die been wat jy uitgesny het vir ’n lekker aftreksel of sop vir Saterdag.) Die vleis sal redelik opgekerf aan die binnekant lyk. Smeer dit aan die binnekant met ’n bietjie olyfolie en sout en gemaalde swartpeper. Maak ’n mengsel van 8 eetlepels (½ koppie) gekapte pietersielie, ’n teelepel (5 ml) gekapte vars tiemie of roosmaryn, 2 eetlepels (30 ml) gekapte sprietui, 2 fyngemaakte knoffelhuisies, ¼ teelepel (1 ml) fyn gemmer en sout en peper na smaak. Smeer dit op die vleis, oral in die snytjies en gaatjies. Rol die vleis op in ’n silindriese vorm en bind dit vas met tou sodat die rol gedurende die baktyd sy vorm behou. Jy bak dit ’n goeie uur en ’n half tot twee uur lank tot dit deursag is. Dit hang maar in ’n mate af van hoe groot jou stuk vleis is. Read more on: roast | lamb NEXT ON FOOD24X